ଗଞ୍ଜାମ ୨୭/୦୯ଃ ରତନେଇଶ୍ୱରୀ ମନ୍ଦିର ନିକଟରୁ ଗୁରୁବାର ଭୋର ସକାଳୁ ଦିଗପହଣ୍ଡି ବନବିଭାଗ ପକ୍ଷରୁ ଚଢ଼ାଉ କରି ଶାଗୁଆନ କାଠ ବୋଝେଇ ଟ୍ରକ ଜବତ କରାଯାଇଛି। ବଜାର ମୂଲ୍ୟ ପ୍ରାୟ ୮୦ ହଜାର ଟଙ୍କା ହେବ । ବେଆଇନ ଭାବେ ଚାଲାଣ ହେଉଥିବା ବେଳେ ବନବିଭାଗ ଖବର ପାଇ ଚଢ଼ାଉ କରିଥିଲେ । ଘଟଣାରେ ଗାଡି ଚାଳକ ଗିରଫ ହୋଇଛି । ଗିରଫ ଗାଡି ଚାଳକ ଜଣକ ହେଲେ ମର୍ଡ଼ରାଜପୁର ଗ୍ରାମର ସନ୍ୟାସୀ ପ୍ରଧାନ । ରତନେଇ ଜଙ୍ଗଲରୁ ଆନ୍ଧ୍ରପ୍ରଦେଶର ଇଚ୍ଛାପୁରକୁ କାଠ ଚାଲାଣ ହେଉଥିଲା ।
